’n Bekende pediater van Kimberley het ’n voorlopige interdik in die hooggeregshof in Bloemfontein teen sy seun gekry wat hom verbied om sy voete op enige van sy pa se plase in die distrikte Bloemfontein en Soutpan te sit.
Jeremy het ook ’n week gelede teenoor iemand anders gedreig om sy spreekkamers in Kimberley en die plaasopstal op Wolfkop af te brand, sê dr. Berlyn in ’n hofverklaring.
Hy sê hy het sy seun verskeie kere al gevra om Wolfkop te verlaat, omdat hy die afgelope vier jaar weier om ’n werkkontrak met Rushtail te onderteken. Jeremy weier om enige werk op die plaas te doen.